stanford-oval/wikipedia huggingface dataset:
Animaatio
Käyttö näytelmäelokuvissa

Animaatiota ja näytelmäelokuvaa on usein yhdistetty. King Kongin (1933) apinajaksot oli toteutettu animaatiolla. Kuka viritti ansan, Roger Rabbit? (1988) -elokuvassa klassiset animaatiosankarit liikkuvat elävinä ihmisten joukossa. Yksi esitysmuoto ovat pitkien näytelmäelokuvien alkuteksti-animaatiot. Usein animaatioissa näytetään päähenkilöiden karikatyyrihahmoja tai muuta aiheeseen etäisesti liittyvää alkutekstien yhteydessä. Esimerkiksi Kaupunkicowboyt käytti tätä. Animaatio voi olla myös aiheeseen varsinaisesti liittymätön, kuten Vaaleanpunainen pantteri -sarjassa, jonka spin-offina syntyi piirrossarja kissahahmon ympärille.
Animaatiotekniikoita

Animaatiotekniikoita on monenlaisia ja niitä voi myös yhdistellä.
Piirrosanimaatio on kuva kuvalta piirrettyä animaatiota, joka yleensä liitetään taustamaalaukseen. Nykyisin piirrosanimaatio tehdään usein tietokoneella, jolloin puhtaaksipiirretyt kuvat skannataan kuvankäsittelyohjelmaan, jossa ne väritetään ja koostetaan kuvasarjaksi. Ennen tietokoneita piirrosanimaatiot tehtiin selluloidikalvoille, joiden yhdelle puolelle piirrettiin ääriviivat ja toiselle puolelle maalattiin väripinnat. Piirrosanimaattori piirtää ensin pääkuvat eli liikkeen kannalta olennaiset piirrokset, minkä jälkeen niiden väliin piirretään välikuvat. Piirretyissä animaatioissa samoja kuvasarjoja eli syklejä käytetään melko usein, sillä se säästää aikaa.
Stop motion -animaatio on mikä tahansa animaatio, joka kuvataan ruutu ruudulta.
Nukkeanimaatiossa ja vaha-animaatiossa rakennetaan nuket tai vahahahmot, jotka sitten kuvataan pienoismallinomaisissa lavasteissa.
Pala-animaatiossa hahmot muodostetaan paperista tai sen kaltaisesta materiaalista irti leikatuista paloista, joita liikutellaan kuvauspöydällä ja kuvataan ylhäältäpäin monitasokameralla. Pala-animaatio on suhteellisen nopeaa ja halpaa tehdä.
Esineanimaatiossa liikutellaan esineitä ja kuvataan niitä ruutu ruudulta. Piksillaatioanimaatio kuvataan ihmisnäyttelijöillä, joita käytetään samaan tapaan kuin nukkeanimaatiossa.
3D-animaatiossa käytetään 3D-tietokoneohjelmistoa, jossa mallinnetuilla hahmoilla animaatio toteutetaan. Tietokone laskee animaation liikesarjat, valaistuksen, kameran liikkeet ja tekstuurit.
Animaation ilmaisu

Hahmojen luominen eli karakterisointi määrittelee kaiken hahmolle tunnusomaisen, kuten miltä animaation hahmo näyttää, miten hän liikkuu ja ääntelee, ja myös sen, kuka hän on. Animaatiohahmot ovat usein monin tavoin liioiteltuja mutta samalla visuaalisesti pelkistettyjä. Myös hahmojen liikkeet ovat usein vakiintuneella tavalla liioiteltuja. Ennakoiminen on varsinaista liikettä edeltävä vastaliike, esimerkiksi kun hahmo venyy taaksepäin ennen juoksuun ampaisemista. Todellisessa maailmassakin tapahtuvat venyminen, litistyminen, kiihtyminen ja hidastuminen sekä primäärinen ja sekundäärinen liike (voimakkaan liikkeen aiheuttaessa pienempiä liikkeitä) täytyy animaatiossa esittää huolellisesti. Tauot ja rytmitys ovat myös tärkeitä, sillä ilman niitä animaatiosta tulee levoton. Animaatioelokuvan maailmaan voi myös luoda täysin uusia olosuhteita, kuten elastisia esineitä ja seiniä, joiden läpi voi juosta.
Animaatioelokuvan äänet tehdään yleensä valmiiksi ennen varsinaista animointia. Animaatioelokuvan ilmaisussa musiikilla on usein tärkeä osa. Ääntä ja musiikkia voi käyttää paitsi luonnollisena taustana, myös tulevien tapahtumien ennakoimiseen. Liikkeiden ajoituksen laskeminen on erityisesti animaatiossa olennaista. Täysanimaatiossa hahmot liikkuvat enintään 12 kuvan sekuntivauhdilla, jolloin jokaista liikettä kuvataan kahdesti, sillä elokuva pyörii 24 kuvaa sekunnissa. Vähemmällä kuvamäärällä liike muuttuu nykiväksi.
Animaatiostudioita

Aardman Animation
Cartoon Network Studios
DreamWorks SKG
Filmation
Film Roman
Hanna-Barbera
Nickelodeon Animation Studios
Pixar
Studio Ghibli
Se-Ma-For
Sojuzmultfilm
Walt Disney Television Animation
Warner Bros. Animation
Animointi-ohjelmia

Pivot Stickfigure Animator
EasyToon
FrozenMATOR (luonut Frozensolid/Frozenball)
Scratch
Anime studio
Adobe Animate
Flipaclip
Blender (ohjelmisto)
Firealpaca
Kirjallisuutta

Animaation, television ja videotaiteen teemanumero, Filmihullu 6/2001.
Leinonen, Tuula: 100 vuotta suomalaista animaatiota.  Helsinki:  Aalto-yliopiston taiteiden ja suunnittelun korkeakoulu, 2014.  ISBN 978-952-60-5183-3
Aiheesta muualla

Wikimedia Commonsissa on kuvia tai muita tiedostoja aiheesta .
Animaatiokilta- Suomessa animaatioalalla työskenteleville sekä alasta kiinnostuneille tarkoitettu yhdistys.
Finnaanimation - Suomalaisten animaatiotuottajien verkosto.
Matkalla Muumilaaksoon Dokumentti animaatiosarjan tuotannosta. (areena.yle.fi)
Émile Cohlin Fantasmagorie (1908)
Felix-animaatio Feline Follies (1919)
Bambin (1942) traileri
Lyhyt animaatio
Orlov (timantti)

Orlov-timantti Venäjän keisarillisessa valtikassa.
Keisarinna Katariina II valtikkoineen. Aleksei Antropovin maalaus 1700-luvun jälkipuoliskolta. Tretjakovin galleria.
Orlov on 189,62 karaatin painoinen timantti, joka on kiinnitettynä Venäjän keisarilliseen valtikkaan.
Alkuperä

Orlov-timantin alkuperämaa on Intia, mutta tarkka alkuperä ei ole tiedossa. 1740-luvulla käytyihin Britannian ja Ranskan Itä-Intian kauppakomppanioiden välisiin sotiin osallistuneen ranskalaisen sotilaan kerrotaan irrottaneen sen bramiini-temppelistä, missä se olisi ollut jumalaa esittävän patsaan silmänä. Sotilas karkasi armeijasta noin 1750 ja hakeutui brittien suojelukseen, mistä oli myös mahdollista löytää ostaja. Englantilainen merikapteeni osti timantin sotilaalta ja myi sen Lontoossa.
On myös pidetty mahdollisena, että kadonnut Suurmoguli-timantti olisi hiottu uudelleen. Orlov on kuitenkin alkuperäisessä, Intiassa käytetyssä ruusuhionta-muodossa, ja useat asiantuntijat pitävät timanttien alkuperää nykyisin erillisinä.
Nykyisen nimen alkuperä

Kreivi Grigori Orlov osti timantin Amsterdamista, ja timantti sai nykyisen nimensä.
Hän lahjoitti sen Katariina II:lle päästäkseen uudelleen tämän suosioon. Timantti on kiinnitettynä keisarilliseen valtikkaan, jota säilytetään Moskovan Kremlin aarrekammiossa.
Aiheesta muualla

Kuvia tai muita tiedostoja aiheesta Orlov (timantti) Wikimedia Commonsissa
Timanteista geologia.fi-sivustolla
Sigrid Johansson

| Mitalit> Maa:   Ruotsi.Nasten jousiammunta.MM-kilpailut  | Mitalit> Maa:   Ruotsi.Nasten jousiammunta.MM-kilpailut  | Mitalit> Maa:   Ruotsi.Nasten jousiammunta.MM-kilpailut  | Maa:   Ruotsi> Nasten jousiammunta. |
| --- | --- | --- | --- |
|  Kultaa | Bryssel 1958 | yksilökilpailu |  |
|  Hopeaa | Tukholma 1959 | yksilökilpailu |  |
Sigrid Johansson (3. lokakuuta 1915 Pohjois-Dakota, Yhdysvallat – 5. maaliskuuta 2010) oli ruotsalainen jousiampuja. Hän voitti yksilökilpailun maailmanmestaruuden vuonna 1958 ja saavutti hopeaa seuraavana vuonna. Ruotsin mestaruuden hän voitti kuudesti peräkkäin vuosina 1955–1960.
Johansson syntyi Yhdysvalloissa ja opiskeli Northwestern-yliopistossa Chicagossa. Siellä hän tutustui Gunnar Johanssoniin, jonka kanssa hän meni naimisiin vuonna 1940. Pari muutti Ruotsiin 1943. He saivat kaksi lasta. Siviiliammatiltaan Sigrid Johansson oli kirjanpitäjä.
Eevert

| Eevert, Evert |
| --- | --- |
Nimipäivä:   
– suomenkielinen:  Eevert: 9. syyskuuta
– ruotsinkielinen:  Evert: 9. syyskuuta
– ortodoksinen:  –
Muunnelmia:  Eevertti, Vertti, Eeveri, Eve
Vastineita eri kielissä:  –
Nimen alkuperä:  Eberhard
Infobox OKVirheellinen NIMI-arvo: 
Eevert, Evert, Ewert tai Eevertti on pohjoismainen miehen etunimi. Eevert on nimen suomenkielinen muoto, muissa kielissä se esiintyy muodossa Evert. Suomessa on käytössä myös muoto Eevertti.
Eevert on lyhentymä saksalaisesta nimestä Eberhard (alasaksan Everhard), joka merkitsee 'voimakasta kuin karju' ja tulee sanoista Eber (karju) ja hard (luja, vahva).
Eevert esiintyi Suomen almanakassa vuosina 1890–1907 muodossa Eewert ja vuosina 1908–1928 Eevert-muodossa. 1900-luvun lopulla saamansa suosion johdosta Eevert palautettiin almanakkaan vuonna 1995.
Vuoden 2019 loppuun mennessä Eevert-nimen on Digi- ja väestötietoviraston tietojen mukaan saanut 4 331 henkilöä. Muodossa Evert nimi on annettu 7 406 henkilölle, ja muodossa Eevertti 2 039 henkilölle.
Tunnettuja Eevert-nimisiä

Eevert Laine, suomalainen historioitsija
Eevert Simola, suomalainen maataloustieteen professori
Tunnettuja Evert-nimisiä

Evert Aartela, suomalainen kauppapuutarhuri
Evert Gustav Becker, Becker-Bey, suomalainen sotilas, seikkailija ja poliitikko
Evert Julius Bonsdorff, suomalainen anatomi, eläintieteilijä ja lääkäri
Evert Vilhelm Bruncrona, suomalainen juristi ja valtiopäivämies
Evert Ekman, suomalainen merikapteeni ja meriupseeri
Evert Eloranta, suomalainen kansanedustaja (SDP)
Evert Gunnarsson, ruotsalainen soutaja
Evert Gädda, suomalainen suojeluskuntaupseeri
Evert Heinström, suomalainen kestävyysjuoksija
Evert Hokkanen, suomalainen kansanedustaja (SDP)
Evert Kaarlenpoika Horn, Ruotsin sotamarsalkka 1600-luvulla
Evert Huldén, suomenruotsalainen kirjailija
Evert Huttunen, suomalainen lehtimies ja kansanedustaja (SDP)
Evert Jakobsson, suomalainen keihäänheittäjä
Evert Johansson, suomalainen ratameloja
Evert Katila, suomalainen säveltäjä, musiikkiarvostelija, toimittaja ja toimitussihteeri
Evert Kaukonen, suomalainen taidemaalari
Evert von Konow, suomalainen maanviljelysneuvos ja Mustialan maamiesopiston johtaja
Evert Kroon, alankomaalainen vesipallomaalivahti
Evert Kulenius, suomalainen kansanedustaja (RKP)
Evert Lagerspetz, suomalainen arkkitehti
Evert Liljeström, suomalainen punakaartilaisjohtaja
Evert Loo, suomalainen jääkärivaravääpeli
Evert Malm, suomalainen maanviljelysneuvos
Evert Merola, suomalainen kirjailija
Evert Mäkelä, suomalainen jääkärivänrikki
Evert Nukari, suomalainen poliitikko (Kokoomus)
Evert Nyberg, ruotsalainen kestävyysjuoksija
Evert Nyman, suomalainen merikapteeni, yritysjohtaja ja merenkulkuneuvos
Evert Johannes Nyström, suomalainen matematiikan professori
Evert Porila, suomalainen kuvanveistäjä
Evert Magnus Ridderstad, suomalainen insinööri ja valtiopäivämies
Evert Roos, suomalainen museon intendentti ja taidemaalari
Evert Rotkirch, suomalainen upseeri, tilanomistaja ja maanviljelysneuvos
Ewert Saarnio, suomalainen kuvanveistäjä
Evert Viktor Sellgren, suomalainen kauppaneuvos ja toimitusjohtaja
Evert Skogström, suomalainen ministeri
Ewert Sundja, virolainen muusikko, laulaja ja laulunkirjoittaja, Ewert and The Two Dragons -yhtyeen jäsen
Evert Suonio, suomalainen näyttelijä ja laulaja
Evert Taube, ruotsalainen proosakirjailija, runoilija, trubaduuri ja säveltäjä.
Evert Tähkäpää, suomalainen kihlakunnantuomari, taiteenkerääjä ja lahjoittaja
Evert Woldemar Walldén, suomalainen asianajaja, yritysjohtaja, virka- ja valtiopäivämies
Evert Wasastjerna, suomalainen opettaja ja rautatievirkamies
Evert Viktor Wasastjerna, suomalainen lääkäri ja valtiopäivämies
Evert Winter, suomalainen lyseon lehtori ja rehtori
Evert Wilhelm Åberg, suomalainen toimitusjohtaja ja teollisuusneuvos
Tunnettuja Ewert-nimisiä

Ewert Karlsson (1918–2004), ruotsalainen pilapiirtäjä
Ewert Ljusberg (1945–2021), ruotsalainen trubaduuri
Ewert Saarnio (1867–1920), suomalainen kuvanveistäjä
Ewert Sundja (s. 1983), virolainen muusikko
Tunnettuja Eevertti-nimisiä

Eevertti Kustaa Koskimies, suomalainen herännäispappi
Eevertti Pärnänen,  Inkerinmaalla toiminut suomalainen pappi ja kirjailija
Tunnettuja Eevertti-nimisiä > Fiktiivisiä Eeverttejä

Usko Eevertti Luttinen, näyttelijä Aku Hirviniemen luoma kuvitteellinen hahmo
Eevertti, sarjakuvakoira Ykköset!-lehdessä
Aiheesta muualla

Kuvia tai muita tiedostoja aiheesta Eevert Wikimedia Commonsissa
Butch ja Kid – auringonlaskun ratsastajat

| Butch ja Kid – auringonlaskun ratsastajat> Butch Cassidy and the Sundance Kid |
| --- | --- |

Ohjaaja:  George Roy Hill
Käsikirjoittaja:  William Goldman
Tuottaja:  John Foreman
Säveltäjä:  Burt Bacharach   Hal David (sanoitus)
Kuvaaja:  Conrad L. Hall
Leikkaaja:  John C. Howard   Richard C. Meyer
Erikoistehosteet:  L. B. Abbott (VFX)   Art Cruickshank (VFX)
Pääosat:  Paul Newman   Robert Redford   Katharine Ross
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix Disney+
Ensi-ilta:  23. syyskuuta 1969 13. maaliskuuta 1970 (Suomi)
Kesto:  110 minuuttia
Alkuperäiskieli:  englanti
Budjetti:  6 000 000 dollaria
Tuotto:  102 308 889 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Butch ja Kid – auringonlaskun ratsastajat (Butch Cassidy and the Sundance Kid) on George Roy Hillin ohjaama yhdysvaltalainen lännenelokuva, joka sai ensi-iltansa vuonna 1969.
Elokuvassa auringonpaisteessa esitetystä kappaleesta ”Raindrops Keep Fallin’ on My Head” tuli suosittu.
Näyttelijät

| 0 | 1 | 2 |
| --- | --- | --- |
|  Paul Newman  | … |  Butch Cassidy   |
|  Robert Redford  | … |  Sundance Kid   |
|  Katharine Ross  | … |  Etta Place   |
|  Strother Martin  | … |  Percy Garris   |
|  Henry Jones  | … |  Pyöräkauppias   |
|  Jeff Corey  | … |  Sheriffi Bledsoe   |
|  George Furth  | … |  Woodcock   |
|  Cloris Leachman  | … |  Agnes   |
|  Ted Cassidy  | … |  Harvey Logan   |
|  Kenneth Mars  | … |  Marshal   |
Arviot

Elokuva valittiin vuonna 2003 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Kriitikko Arto Pajukallion mukaan elokuva nojaa pääasiassa tilannekomediaan. Hän on myös sitä mieltä, että sen Yhdysvalloissa nauttima suosio kertoo kulttuurien erilaisuudesta ja sikäläisestä lännenromantiikan nostalgiasta.
Palkinnot

Elokuva toi musiikistaan Golden Globen Burt Bacharachille. Se sai myös useita Oscareita ja Bafta-palkintoja.
Paras elokuvamusiikki: Burt Bacharach
Paras laulu: Hal David (”Raindrops Keep Fallin’ on My Head”)
Paras kuvaus: Conrad Hall
Paras alkuperäiskäsikirjoitus: William Goldman
Aiheesta muualla

Butch ja Kid – auringonlaskun ratsastajat Internet Movie Databasessa (englanniksi)
Butch ja Kid – auringonlaskun ratsastajat Elonet.
| n k Parhaan elokuvan Bafta-palkinto |
| --- | --- |
1947–1960:  Parhaat vuodet (1947)  Hamlet (1948)  Polkupyörävaras (1949)  Kaikki Eevasta (1950)  Intohimojen karuselli (1951)  Avaruuksien aave (1952)  Kielletyt leikit (1953)  Pelon palkka (1954)  Rikhard III (1955)  Ansa (1956)  Kwai-joen silta (1957)  Tilaa huipulla (1958)  Ben-Hur (1959)  Poikamiesboksi (1960) 
1961–1980:  Balladi sotilaasta (1961)  Suurkaupungin hait (1961)  Arabian Lawrence (1962)  Tom Jones – hulivilihurmuri (1963)  Tohtori Outolempi eli: kuinka lakkasin olemasta huolissani ja opin rakastamaan pommia (1964)  My Fair Lady (1965)  Kuka pelkää Virginia Woolfia? (1966)  Kunnian mies (1967)  Miehuuskoe (1968)  Keskiyön cowboy (1969)  Butch ja Kid – auringonlaskun ratsastajat (1970)  Saakelin sunnuntai (1971)  Cabaret (1972)  Amerikkalainen yö (1973)  Lacombe, Lucien (1974)  Alice ei asu enää täällä (1975)  Yksi lensi yli käenpesän (1976)  Annie Hall (1977)  Muistojeni Julia (1978)  Manhattan (1979)  Elefanttimies (1980) 
1981–2000:  Tulivaunut (1981)  Gandhi (1982)  Tunnit Ritan kanssa (1983)  Kuoleman kentät (1984)  Kairon purppuraruusu (1985)  Hotelli Firenzessä (1986)  Jean de Florette (1987)  Viimeinen keisari (1988)  Kuolleiden runoilijoiden seura (1989)  Mafiaveljet (1990)  The Commitments (1991)  Talo jalavan varjossa (1992)  Schindlerin lista (1993)  Neljät häät ja yhdet hautajaiset (1994)  Järki ja tunteet (1995)  Englantilainen potilas (1996)  Housut pois! (1997)  Rakastunut Shakespeare (1998)  American Beauty (1999)  Gladiator (2000) 
2001–:  Taru sormusten herrasta: Sormuksen ritarit (2001)  Pianisti (2002)  Taru sormusten herrasta: Kuninkaan paluu (2003)  Lentäjä (2004)  Brokeback Mountain (2005)  The Queen (2006)  Sovitus (2007)  Slummien miljonääri (2008)  The Hurt Locker (2009)  Kuninkaan puhe (2010)  The Artist (2011)  Argo (2012)  12 Years a Slave (2013)  Boyhood (2014)  The Revenant (2015)  La La Land (2016)  Three Billboards Outside Ebbing, Missouri (2017)  Roma (2018)
Lagrangen interpolaatiopolynomi

Lagrangen interpolaatiopolynomi on numeerisessa analyysissä polynomimuotoinen funktio, joka kulkee annettujen pisteiden kautta. Polynomi on nimetty Joseph-Louis Lagrangen mukaan, vaikka sen keksi ensimmäisenä Edward Waring vuonna 1779 ja myöhemmin Leonhard Euler vuonna 1783.
Kuva osoittaa neljälle pisteelle ((−9, 5), (−4, 2), (−1, −2), (7, 9)) kolmannen asteen interpolaatiopolynomin  L(x), joka on summa skaalattuja kantapolynomeja y0l0(x), y1l1(x), y2l2(x) ja y3l3(x). Interpolaatiopolynomi kulkee kaikkien neljän pisteen kautta ja jokainen kantapolynomi kulkee kiinnitetyn pisteen kautta ja saa arvon nolla kun x saa jonkin muun kiinnitetyn pisteen arvon.
Määritelmä

Olkoon annettu joukko k + 1 havaintoja
missä kaikki xj:t ovat keskenään erisuuria. Tällöin Lagrangen interpolaatiopolynomi on lineaarikombinaatio
Lagrangen kantapolynomeja
Todistus

Hakemamme funktio on astetta k oleva polynomifunktio L(x), jolle
Stonen–Weierstrassin lauseen mukaan tällainen funktio on olemassa ja yksikäsitteinen. Lagrangen polynomi on ratkaisu kyseiseen interpolaatio-ongelmaan.
Kuten helposti nähdään,
\ell _{j}(x) on astetta k oleva polynomi.
\ell _{i}(x_{j})=\delta _{ij},\quad 0\leq i,j\leq k.\,
Siten funktio L(x) on astetta k oleva polynomi ja
Siten L(x) on hakemamme yksikäsitteinen interpolaatiopolynomi.
Polynomin idea

Interpolaatio-ongelman ratkaisu johtaa lineaariseen matriisimuotoiseen yhtälöön. Valitsemalla interpolaatiopolynomin kannaksi monomit saadaan usein hyvin monimutkainen Vandermonden matriisi. Sen sijaan valitsemalla kannaksi Lagrangen kannan päädymme paljon yksinkertaisempaan yksikkömatriisiin, jonka ratkaisu voidaan lukea välittömästi suoraan matriisista.
Käyttö > Esimerkki

Haluamme interpoloida funktiota  f(x)=\tan {x} pisteissä
| --- | --- |
 x_{0}=-1.5:  f(x_{0})=-14.1014
 x_{1}=-0.75:  f(x_{1})=-0.931596
 x_{2}=0:  f(x_{2})=0
 x_{3}=0.75:  f(x_{3})=0.931596
 x_{4}=1.5:  f(x_{4})=14.1014
Nyt kantapolynomeiksi saadaan:
Siten interpolaatiopolynomi on
Käyttö > Huomaa

Lagrangen polynomi osoittaa sen, että polynomi saadaan aina kulkemaan annettujen pisteiden kautta, ja että tämä polynomi on yksikäsitteinen pienintä mahdollista astetta oleva kiinnitettyjen pisteiden kautta kulkeva polynomi. Kuitenkin jos solmut xk vaihtuvat, joudutaan kaikki Lagrangen kantapolynomit laskemaan uudelleen. Käytännön laskuissa on parempi käyttää Newtonin polynomeja.
Lagrangen- ja muut interpolaatiopolynomit oskilloivat kiinnitettyjen arvojen välillä. Oskillointia voidaan pienentää kun interpolointipisteiksi valitaan Tšebyševin solmut.
Lagrangen kantapolynomeja käytetään numeerisessa integroinnissa johtamaan Newtonin–Cotesin kaavat.
Lagrangen interpolaatiota käytetään paljon äänen digitaalisessa signaalinkäsittelyssä määrittämään FIR-filtterit.
Tangenttifunktio ja sen interpolaatio.
Meksikon huumesota

Meksikon huumesota on aseellinen konflikti, jota käyvät keskenään kilpailevat huumekartellit ja Meksikon asevoimat.
Huumesotaan on liittynyt yhä enemmän kartellien tekemiä murhia ja joukkomurhia. Nämä ovat tehneet Meksikosta yhden maailman vaarallisimmista maista. Vuonna 2017 ainoastaan Syyriassa surmattiin enemmän ihmisiä kuin Meksikossa.
Kartellit kiristävät suojelurahoja sekä lahjovat ja pelottelevat viranomaisia. Monet kartellien jäsenet ovat entisiä viranomaisia. Paikalliset viranomaiset, sotilaat ja poliisit ovat usein kartellien lahjomia ja tekevät yhteistyötä kartellien kanssa. Meksikoon on syntynyt "narcocultura", joissa huumekauppaa kuvataan lauluissa ja TV-ohjelmissa.
Meksikon huumekartellien asema vahvistui, kun Kolumbian huumekauppa luhistui 1990-luvulla. Meksikolaiset kartellit valvovat pääosaa Yhdysvaltain huumekaupasta. Huumekartellit pyrkivät kaappaamaan toistensa salakuljetusreittejä väkivalloin. Ne taistelivat keskenään jo 1990-luvulla, mutta nykyisen laajuiseksi kartellien välinen sota leimahti vuonna 2000.
Kun Meksikon presidentti Felipe Calderón julisti vuonna 2006 huumeiden vastaisen sodan, armeija alkoi toimia muun muassa merijalkaväen avulla kartelleja vastaan. Tällöin tilastoidut huumesotakuolemat lisääntyivät räjähdysmäisesti ja ovat kasvaneet sen jälkeen vuosi vuodelta. Hallitus sanoi, että huumekartellit yrittävät saada Meksikon hallintaansa. Huumekartellien johtohahmojen pidätykset ovat toistaiseksi lisänneet, eivätkä vähentäneet väkivaltaa Meksikossa.
Meksikon huumekartellit ovat alkaneet salakuljettaa käteistä huumerahaa kuorma-autoissa Yhdysvalloista Meksikoon, koska Yhdysvaltain viranomaiset ovat alkaneet valvoa elektronisia rahansiirtoja entistä tehokkaammin. Meksikon presidentti pyysi Yhdysvalloilta apua kartellien vastaisessa sodassa. Meksikon huumesodan uskottiin olevan oire siitä, että viranomaiset olivat häviämässä huumeiden vastaisen taistelun laajalti koko Latinalaisessa Amerikassa.
Meksikon huumekauppa

Meksiko on merkittävä huumeiden tuotanto- ja kauttakulkumaa. Sen kautta toimitetaan Yhdysvaltoihin valtaosa ulkomaisesta marihuanasta ja metamfetamiinista. Meksikon kautta kulkee myös valtaosa heroiinista vaikka maassa ei tuoteta sitä merkittävästi.
Meksikon huumekartellit hallitsevat pääosin huumeiden tukkukauppaa Yhdysvalloissa. Arviot huumeiden tukkukaupan vuotuisesta arvosta vaihtelevat 13,6 miljardista 48,4 miljardiin Yhdysvaltain dollariin. Yhdysvaltain viranomaisten tiukentuneen tilisiirtojen valvonnan myötä huumeiden välittäjät salakuljettavat yhä enemmän huumerahoja takaisin Meksikoon autoissa ja rekoissa.